CELEX: 62009FN0057
Language: el
Date: 2009-06-02 00:00:00
Title: Υπόθεση F-57/09: Προσφυγή της 2ας Ιουνίου 2009 — Dionisio Galao κατά Επιτροπής Περιφερειών

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/65
            
         Προσφυγή της 2ας Ιουνίου 2009 — Dionisio Galao κατά Επιτροπής Περιφερειών
   (Υπόθεση F-57/09)
   2009/C 180/121
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ana Maria Dionisio Galao (Βρυξέλλες, Βέλγιο) (Εκπρόσωποι: S. Orlandi, A. Coolen, J.-N. Louis, και É. Marchal, δικηγόροι)
   
      Καθής: Επιτροπή Περιφερειών της Ευρωπαϊκής Ενώσεως
   
      Αντικείμενο και περιγραφή της διαφοράς
   
   Η ακύρωση της αποφάσεως της καθής περί καθορισμού των όρων προσλήψεως της προσφεύγουσας ως συμβασιούχου υπαλλήλου, βάσει του άρθρου 3β του Καθεστώτος που εφαρμόζεται επί του λοιπού προσωπικού (στο εξής: ΚΛΠ), καθόσον περιορίζει τον χρόνο ισχύος της συμβάσεως στους τρεις μήνες, καθώς και η ακύρωση των δύο συμπληρωματικών συμβάσεων περί τροποποιήσεως της αρχικής συμβάσεως προσλήψεως της προσφεύγουσας ως έκτακτης υπαλλήλου, με τις οποίες τροποποιήθηκε η ημερομηνία λήξεως της εν λόγω συμβάσεως προσλήψεως.
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 19 Δεκεμβρίου 2008 απόφαση της Επιτροπής Περιφερειών, καθόσον καθορίζει τους όρους προσλήψεως της προσφεύγουσας ως έκτακτης υπαλλήλου, βάσει του άρθρου 3β του ΚΛΠ, και, ειδικότερα, καθόσον περιορίζει τον χρόνο ισχύος της συμβάσεως στους τρεις μήνες·
            
         
               —
            
            
               να ακυρώσει την από 23 Οκτωβρίου 2008 απόφαση της Επιτροπής Περιφερειών, καθόσον, με την υπ’ αριθ. 9 συμπληρωματική σύμβαση της αρχικής, τροποποιεί τους όρους προσλήψεως της προσφεύγουσας ως έκτακτης υπαλλήλου, βάσει του άρθρου 8, στοιχείο β', του ΚΛΠ, και, ειδικότερα, καθόσον μεταθέτει την ημερομηνία λήξεως της συμβάσεως στις 31 Δεκεμβρίου 2008·
            
         
               —
            
            
               να ακυρώσει την από 22 Σεπτεμβρίου 2008 απόφαση της Επιτροπής Περιφερειών, καθόσον, με την υπ’ αριθ. 8 συμπληρωματική σύμβαση της αρχικής, τροποποιεί τους όρους προσλήψεως της προσφεύγουσας ως έκτακτης υπαλλήλου, βάσει του άρθρου 8, στοιχείο β', του ΚΛΠ, και, ειδικότερα, καθόσον τροποποιεί την ημερομηνία λήξεως της συμβάσεως, μεταθέτοντάς την από τις 30 Σεπτεμβρίου στις 31 Δεκεμβρίου 2008·
            
         
               —
            
            
               να καταδικάσει την Επιτροπή Περιφερειών στα δικαστικά έξοδα.